Ενισχύοντας την αναγνωστική κατανόηση σε μαθητές με μαθησιακές δυσκολίες στην τυπική τάξη με προσαρμοσμένο υλικό: Μελέτη περίπτωσης
Creators: name: Ρωμανίδου, Δάφνη Κωνσταντίνου
Publisher: name: Aristotle University of Thessaloniki
Year: 2017
Subjects: Αναγνωστική κατανόηση
Μέθοδος πειραματικού σχεδίου μεμονωμένης περίπτωσης
Μαθησιακές δυσκολίες
Reading comprehension
Single subject design
Learning disabilities

description: Η παρούσα ερευνητική εργασία εκπονήθηκε με σκοπό να διερευνηθεί, σε τι βαθμό προάγεται η αναγνωστική κατανόηση, ιδιαίτερα για τους μαθητές με μαθησιακές δυσκολίες, μετά από τη χορήγηση προσαρμοσμένου υλικού και του τυπικού εγχειριδίου, που χρησιμοποιούνται για τη γλωσσική διδασκαλία στη Γ΄ Δημοτικού. Στην έρευνα εφαρμόστηκε η μέθοδος του πειραματικού σχεδίου μεμονωμένης περίπτωσης, κατά την οποία η αξιολόγηση πραγματοποιήθηκε σε δύο ομάδες, πριν και μετά την εκπαιδευτική παρέμβαση (single-subject A B A design), μέσα από ένα πρόγραμμα τεσσάρων εβδομάδων και συνολικής διάρκειας με τη συλλογή δεδομένων από τα Test-Raven, Pre-test, Post-test τις οκτώ εβδομάδες (με τη μεσολάβηση δύο κενών εβδομάδων μέχρι το Post-test, για να διαπιστωθεί εάν τα αποτελέσματα είχαν διατηρηθεί). Συγκεκριμένα, προηγήθηκε μια σύγκριση μεταξύ των δύο υλικών σε δύο διαφορετικές διδακτικές ενότητες της γλώσσας, σχετικά με τους στόχους και τις στρατηγικές που επιστρατεύουν για να διευκολύνουν την αναγνωστική κατανόηση κι έπειτα συγκροτήθηκαν δύο ομάδες μαθητών, αποτελούμενες από παιδιά με μαθησιακές δυσκολίες και τυπικής ανάπτυξης, όπου χορηγήθηκε ξεχωριστά το κάθε διδακτικό υλικό. Τα ευρήματα φανερώνουν, ότι συνολικά οι μαθητές που διδάχθηκαν τις δύο γλωσσικές ενότητες με το προσαρμοσμένο υλικό, βελτίωσαν αισθητά, στους περισσότερους τομείς, την αναγνωστική τους κατανόηση. Η βελτίωση διαπιστώθηκε, τόσο για τους μαθητές με μαθησιακές δυσκολίες, όσο και για τα παιδιά τυπικής ανάπτυξης. Βασικό περιορισμό στην παρούσα μελέτη, αποτέλεσε η ίδια η φύση της έρευνας, δηλαδή το γεγονός ότι αποτελεί μια μεμονωμένη μελέτη περίπτωσης κι έτσι τα αποτελέσματά της δεν έχουν μεγάλο εύρος γενίκευσης. Για να είναι τα ευρήματα της έρευνας ασφαλή και γενικεύσιμα, προτείνεται σε επίπεδο μελλοντικής έρευνας να επαναληφθεί η διερεύνηση της αρχικής υπόθεσης εργασίας, σε μεγαλύτερο δείγμα μαθητών, καλύπτοντας όλο το εύρος των παραμέτρων που ενισχύουν ή δυσχεραίνουν την ενίσχυση της αναγνωστικής κατανόησης, τόσο των μαθητών με μαθησιακές δυσκολίες, όσο και των παιδιών τυπικής ανάπτυξης.
description: The aim of the present research was to investigate whether reading comprehension is enhanced for children with learning disabilities and those with normal development, after an intervention with two different educational materials at third grade pupils. The method used at this research was single-subject A B A design. The intervention program lasted four weeks and was reevaluated after two free weeks, to determine whether the results were maintained. First of all, a comparative analysis of the educational goals and the reading strategies used to enhance reading comprehension by the two different educational materials (the standard Greek language school book for third grade pupils and the adapted material for children with learning disabilities), preceded the intervention. Two groups composed of third grade pupils with and without learning disabilities were established and each one of them used each of the two educational materials during the intervention. The findings of the research showed that the group of students which used the adapted material has significantly improved its reading comprehension. Moreover, improvement was found, both for students with learning disabilities and those without. However, the nature of a single-subject design research leads to results that do not have a wide range of generalization. Finally, it is proposed at the level of future research, that the investigation should be applied to a larger sample of students, covering the whole range of parameters that may enhance or hinder the enhancement of reading comprehension for students with learning disabilities, as well as for children with normal development.